ธปท.ออกพันธบัตรเดือนก.ค. 3.3 แสนล้านบาท
ธปท.ประกาศออกพันธบัตรเดือนก.ค.ปีนี้ วงเงินรวม 3.3 แสนล้านบาท เริ่มงานงวดแรก 4 ก.ค.นี้
28 มิ.ย. 2560

ธปท.ประกาศออกพันธบัตรเดือนก.ค.ปีนี้ วงเงินรวม 3.3 แสนล้านบาท เริ่มงานงวดแรก 4 ก.ค.นี้น.ส.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ได้ออกประกาศกำหนดแผนการออกพันธบัตรธนาคารแห่งประเทศไทย ประจำเดือนก.ค.2560 ตามระเบียบปฏิบัติซึ่งมีผลบังคับใช้ตั้งแต่ 3 ก.ค.นี้เป็นต้นไป โดยพันธบัตรที่จะออกจะเป็นการต่ออายุพันธบัตร (roll over) ซึ่งมีอายุคงเหลือหลากหลาย มีวงเงินการออกพันธบัตรรวมทั้งสิ้น 3.3 แสนล้านบาททั้งนี้ พันธบัตรที่นำออกประมูลในเดือนก.ค.นี้จะเปิดประมูลงวดแรกด้วยพันธบัตรรุ่น 27/91/60 วงเงิน 3 หมื่นล้านบาท ประเภทอายุคงเหลือ 91 วัน ประมูลวันที่ 4 ก.ค.นี้ เป็นต้น ซึ่งการประมูลขายพันธบัตรของธปท.เป็นการดำเนินการ เพื่อดูแลดูดซับสภาพคล่องหรือปริมาณเงินในระบบเศรษฐกิจให้อยู่ในระดับที่เหมาะสมกับกิจกรรมทางเศรษฐกิจ และระดับอัตราดอกเบี้ยนโยบายในปัจจุบันที่ 1.5% ถือเป็นการดูแลเสถียรภาพของระบบเศรษฐกิจการเงินของประเทศอีกช่องทาง